# Mindhunter

Mindhunter és una sèrie de televisió nord-americana que va ser estrenada el 13 d'octubre de 2017 a Netflix. Està basada en el llibre Mind Hunter: Inside FBI's Elite Serial Crime Unit de Mark Olshaker i John I. Douglas.
Dirigida per David Fincher, Asif Kapadia, Tobias Lindholm i Andrew Douglas, la sèrie s'ambienta a l'any 1977 i se centra en dos agents de l'FBI —interpretats per Jonathan Groff i Holt McCallany—, que es dediquen a entrevistar assassins en sèrie empresonats per a intentar resoldre casos en curs.

## Argument

A finals dels anys 1970, dos agents de l'FBI es reuneixen amb assassins i violadors empresonats per a desenvolupar perfils psicològics de criminals, però els seus caps temen que s'estiguin involucrant massa amb els seus entrevistats.

## Repartiment

* Jonathan Groff com a Holden Ford, un agent especial del FBI pertanyent a la Unitat d'Anàlisi de Conducta; basat en John E. Douglas.
* Holt McCallany com a Bill Tench, un agent especial de l'FBI pertanyent a la Unitat d'Anàlisi de Conducta; basat en Robert K. Ressler.
* Hannah Gross com a Deborah 'Debbie' Mitford, xicota de Holden i estudiant de postgrau de la Universitat de Virgínia.
* Anna Torv com a Wendy, una psicòloga; basada en la Dra. Ann Wolbert Burgess.
* Cotter Smith com a Shepard, cap d'unitat de l'Acadèmia Nacional d'Entrenament de l'FBI.
* Stacey Roca com a Nancy Tench, l'esposa de Bill.
* Joe Tuttle com el Detectiu Greg Smith
* Alex Morf com el Detectiu Mark Ocasek
* Duke Lafoon com el Detectiu Gordon Chambers
* Peter Murnik com el Detectiu Roy Carver
* Sonny Valicenti com a Dennis Rader
* Cameron Britton com a Edmund Kemper
* Happy Anderson com a Jerry Brudos

## Episodis

| Sèrie# | Temp.# | Títol | Dirigit per | Escrit per | Estrena |
| 1 | 1 | Capítol 1 | David Fincher | Joe Penhall | 13 d'octubre de 2017 |
| En 1977, el frustrat negociador de l'FBI Holden Ford forma una aliança inesperada amb l'agent veterà Bill Trench i comença a estudiar un nou tipus d'assassinat. ||||||
| 2 | 2 | Capítol 2 | David Fincher | Joe Penhall | 13 d'octubre de 2017 |
| Holden entrevista al sinistre i eloqüent assassí Ed Kemper, però la seva recerca provoca una reacció negativa del FBI. ||||||
| 3 | 3 | Capítol 3 | Asif Kapadia | Història: Joe Penhall Adaptació: Joe Penhall i Ruby Rau Spiegel | 13 d'octubre de 2017 |
| Per primera vegada, les recerques de Holden i Tench condueixen a un arrest, la qual cosa convenç a Tench d'incorporar a la Dra. Wendy Carr a l'equip. ||||||
| 4 | 4 | Capítol 4 | Asif Kapadia | Història: Joe Penhall Adaptació: Joe Penhall i Dominic Orlando | 13 d'octubre de 2017 |
| Bill i Holden consulten amb la Dra. Wendy Carr per començar a classificar als subjectes. L'equip rep impactants notícies. ||||||
| 5 | 5 | Capítol 5 | Tobias Lindholm | Jennifer Haley | 13 d'octubre de 2017 |
| Holden i Bill s'encarreguen d'un desconcertant cas a Pennsilvània en el qual una sèrie de pistes apunta a múltiples sospitosos. ||||||
| 6 | 6 | Capítol 6 | Tobias Lindholm | Història: Joe Penhall Adaptació: Joe Penhall i Tobias Lindholm | 13 d'octubre de 2017 |
| Wendy considera una oferta. Holden i Bill tenen dificultats per comunicar la importància dels seus descobriments sobre l'inaudit cas de Altoona al sistema judicial. ||||||
| 7 | 7 | Capítol 7 | Andrew Douglas | Història: Joe Penhall Adaptació: Joe Penhall i Jennifer Haley | 13 d'octubre de 2017 |
| Wendy assumeix un gran risc professional per dedicar-se exclusivament a l'equip. Holden i Bill estan exposats a una intensitat emocional cada vegada més difícil de dominar. ||||||
| 8 | 8 | Capítol 8 | Andrew Douglas | Història: Erin Levy Adaptació: Erin Levy i Jennifer Haley | 13 d'octubre de 2017 |
| Bill i Wendy entrevisten candidats per sumar un quart integrant a l'equip. Una sèrie de queixes sobre l'estrany hàbit d'un director d'escola intriga a Holden. ||||||
| 9 | 9 | Capítol 9 | David Fincher | Història: Carly Wray Adaptació: Carly Wray i Jennifer Haley | 13 d'octubre de 2017 |
| Els mètodes de Holden en una inquietant entrevista amb l'assassí múltiple Richard Speck sembren discòrdia en l'equip i donen lloc a una recerca interna del FBI. ||||||
| 10 | 10 | Capítol 10 | David Fincher | Història: Joe Penhall Adaptació: Joe Penhall i Jennifer Haley | 13 d'octubre de 2017 |
| L'equip cedeix davant la pressió d'una avaluació interna. Amb la seva tàctica audaç, Holden obté una confessió, però posa en risc la seva carrera, les seves relacions i la seva salut. ||||||

## Promoció

El primer avanç de Mindhunter va ser publicat l'1 de març de l'any 2017. Posteriorment, l'1 d'agost, va ser divulgat un segon avanç de dos minuts de durada.

## Crítica

La pàgina Metacritic li va atorgar a la sèrie 76 punts considerant 16 opinions professionals, la qual cosa significa «Crítiques generalment favorables».
En el lloc web Rotten Tomatoes, la primera temporada de Mindhunter va aconseguir un 96% d'aprovació tenint en compte 26 ressenyes professionals. El consens de Rotten Tomatoes és:
| « | Mindhunter distinguishes itself in a crowded genre with ambitiously cinematic visuals and a meticulous attention to character development. | "Mindhunter" es destaca en un atapeït gènere amb imatges assedegadament cinematogràfiques i una acurada atenció al desenvolupament dels personatges. | » |

## Referències

* ↑ «David Fincher’s “Mindhunter” Comes to Netflix on Friday the 13th!» (en anglès). Bloody Disgusting, 13-06-2017. [Consulta: 10 novembre 2017].
* ↑ «Netflix Champions European Entertainment» (en anglès). Netflix Media Center, 01-03-2017. [Consulta: 10 novembre 2017].
* ↑ «New ‘Mindhunter’ Trailer: Yes, a New David Fincher Netflix Series Comes Out This Friday» (en anglès). Collider, 09-10-2017. [Consulta: 10 novembre 2017].
* ↑ «David Fincher Sets Anna Torv, Holt McCallany to Lead Netflix Series ‘Mindhunter’» (en anglès). Collider, 10-03-2017. [Consulta: 10 novembre 2017].
* ↑ «See David Fincher Return to Serial Killer Genre With 'Mindhunter' Teaser» (en anglès). Rolling Stone, 01-03-2017. Arxivat de l'original el 11 de novembre 2017. [Consulta: 10 novembre 2017].
* ↑ «David Fincher's New Netflix Series Mindhunter Gets A Chilling First Teaser» (en anglès). Esquire, 03-03-2017. [Consulta: 10 novembre 2017].
* ↑ «Jonathan Groff To Star In New Netflix Series, “Mindhunter”» (en anglès). Logo, 03-08-2016. [Consulta: 10 novembre 2017].
* ↑ «Holt McCallany To Topline David Fincher’s Netflix Series ‘Mindhunter’» (en anglès). Deadline, 09-03-2016. [Consulta: 10 novembre 2017].
* ↑ «‘MINDHUNTER’: Tráiler de la nueva serie de David Fincher» (en castellà). El País, 01-08-2017. [Consulta: 10 novembre 2017].
* ↑ «Mindhunter: Season 1» (en anglès). Metacritic, 13-10-2017. [Consulta: 10 novembre 2017].
* ↑ «Mindhunter: Season 1» (en anglès). Rotten Tomatoes. [Consulta: 10 novembre 2017].
Sèries originals de Netflix :
Sèries en emissió :
Sèries acabades :
Sèries continuades :